1992年中華民國立法委員選舉

中華民國第二屆立法委員選舉喺1992年12月19號舉行，選出第二屆立法委員共161席，包含119席區域立法委員、6席原住民立法委員，30席全國不分區立法委員同埋6席僑選立法委員。呢次選舉亦係1948年舉行嘅第一屆立法委員選舉後，中華民國首次嘅國會議員全面改選，因此呢次選舉又被稱為全民改選、國會全面改選等。

由於立法院喺臺灣政治入面嘅地位日益突出，朝野14個政黨共派出403位候選人，角逐161席立法委員，競爭非常激烈。選舉結果，國民黨以過半票數獲得101席，而民進黨得票率就首次超過三成，並獲將近立法院總議席三分之一嘅51席。另外，中華社會民主黨獲1席，無黨籍人士獲8席，其餘參選嘅政黨就全盤落敗。不過，國民黨喺臺北市、新竹市、嘉義市同埋金門縣，都受到前所未有嘅嚴重挫敗。

呢次選舉亦發生1992年花蓮縣立法委員選舉集體作票事件。

中華民國立法委員選舉
1992年選舉